
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/240/2009
	                                    Bucureşti, 22.04.2009 

                          PL x. 231/2009


RAPORT 

asupra proiectului de Lege pentru ratificarea Acordului de securitate între România şi Republica Portugheză privind protecţia reciprocă a informaţiilor clasificate, semnat la Bucureşti, la 14 mai 2008
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului de securitate între România şi Republica Portugheză privind protecţia reciprocă a informaţiilor clasificate, semnat la Bucureşti, la 14 mai 2008, trimis cu adresa nr. PL.x. 231 din 15 aprilie 2009 şi înregistrat cu nr. 32/240 din 15.04.2009. 


Consiliul Legislativ, cu nr. 1550/3.12.2008, a avizat favorabil acest proiect de lege.


Proiectul de lege a fost avizat de Consiliul Suprem de Apărare a Ţării, prin Hotărârea nr. 125 din 20.11.2008.

Comisia pentru politică externă, cu nr. PL-x 231 din 23.04.2009, a avizat favorabil acest proiect de lege.


Comisia pentru industrii şi servicii, cu nr. 23/189 din 22.04.2009, a avizat favorabil acest proiect de lege.

Acordul supus ratificării are ca obiect de reglementare protecţia reciprocă a informaţiilor clasificate în cadrul unor activităţi ce presupun cooperarea directă între Părţi, încheierea şi derularea unor contracte sau alte raporturi între structuri ale administraţiei publice sau persoane juridice de drept public şi privat din  cele două state.


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Paul Naidin – directorul Direcţiei juridice a Oficiului Registrului Naţional al Informaţiilor Secrete de Stat .

4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

5.  La lucrările Comisiei au fost prezenţi 18 deputaţi din totalul de 24 de membri.


În urma dezbaterilor, în şedinţa din 22 aprilie 2009, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

Costică CANACHEU 

xp. Luminiţa Oprea

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Acordului de securitate între România şi Republica Portugheză privind protecţia reciprocă a informaţiilor clasificate, semnat la Bucureşti, la 14 mai 2008, trimis cu adresa nr. PL.x. 231 din 15 aprilie 2009 şi înregistrat cu nr. 32/240 din 15 aprilie 2009. 


În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică CANACHEU 

